
Mae’r adran hon yn ailadrodd yn gryno'r meini prawf asesu cyffredin sydd ar y tudalennau blaenorol. Y graddau y byddwch yn arddangos y rhain sy’n pennu eich marc. Gan ddefnyddio’r meini prawf hyn, ticiwch y blwch sy’n dangos orau lefel y cyrhaeddiad rydych chi’n teimlo i chi ei gyflawni mewn perthynas â phob un ohonynt.

Gwerthuswch eich tueddiadau creadigol a menter yn nhermau’r fframwaith Entrecomp a sut y gallech ddatblygu’r rhain i’r lefel nesaf gan ddangos dilyniant.

Beth yw creadigrwydd a menter? Yn y traethawd byddaf yn gwerthuso yn feirniadol fy nhueddiadau creadigol a menter fel athrawes o fewn fy arfer, gan ddilyn termau’r fframwaith Entrecomp gan Bacigalupo et al.(2016). Cyflwynaf bwysigrwydd creadigrwydd a menter athrawon, gan esbonio’r heriau a chyfleoedd mae’r ddau yn amcanu. Dadansoddaf brofiadau yn fy arfer gan ddefnyddio tystiolaeth megis taflennu BWA a phrofiadau addysgu proffesiynol(PAP). Defnyddiaf y rhain fel tystiolaeth i ddangos y lefel rydw i arno eleni o fewn cymwyseddau penodol o’r fframwaith, gan ddangos strategaethau ar sut gallai datblygu i gyrraedd y lefel nesaf gan ddangos dilyniant. 
Does dim amheuaeth fod creadigrwydd a menter yn elfennau sy’n ceisio cael eu hybu o fewn ysgolion. Yn sicr agwedd mae Donaldson(2015:28) yn ceisio cynyddu ‘Mae creadigrwydd a menter yn elfennau canolog mewn bywyd modern sydd i’w datblygu a’u hymestyn drwy gydol eu gyrfa yn yr ysgol’. Cytuna GRAINGER a Barnes(2006) gan ychwanegu fod creadigrwydd yn bosibl lle bynnag y mae deallusrwydd person yn cymryd rhan weithredol, ac yn rhan hanfodol o addysg. Yn aml, mae creadigrwydd yn cael eu cysylltu â'r celfyddydau, ond gall creadigrwydd gymryd sawl ffurf wahanol. Dysgaf er mwyn i athrawon fod yn greadigol mae’n bwysig yn ein harfer bod niferoedd o syniadau a chyfleoedd yn cael eu cynhyrchu, ac o werth i’r addysgu. Dangosa Thorne(2007) a Costa a Kallick(2008) bod creadigrwydd yn elfen mae prifathrawon yn gosod yn uchel ar eu rhestr o flaenoriaethau, a gan fod y byd yn cynyddu mewn cymhlethdod, bydd angen mwy o greadigrwydd ar yr arweinydd. Credaf er mwy cyflawni creadigrwydd, mae rhaid dangos y gallu i ddatblygu syniadau ac atebion i heriau, tra hefyd archwilio ac arbrofi gydag ymagweddau arloesol. Yn ogytal dylai athrawon defnyddio’r adnoddau sydd ar gael mewn ffordd ddiddorol ac effeithiol, gan defnyddio eu gwybodaeth i allu cyflawni effeithiau gwerthfawr.
Menter yw'r gallu i feddwl am syniadau newydd ac effeithiol ar awydd i’w defnyddio. Yn datblygu’r gallu i greu syniadau a sgiliau newydd er mwyn gweithredu mewn sefyllfaoedd gwahanol. Gwelwn fod menter a chreadigrwydd yng nghyd fynd a’i gilydd, er mwyn i athrawes cyrraedd syniad creadigol, mae rhai cyntaf mynd trwy’r broses o syniadau menter. Yn ol Bridge et al.(2003) a Lowe a Marriott(2006) mae person mentrus yn chwilio am gyfleoedd newydd, yn amcanus, greadigol, arloesol, cymwysadwy ac yn ddeinamig. Mae’r ddau yn elfennau canolog mewn bywyd modern, ac fel dywed Robinson(2011) mae pwerau creadigrwydd, menter a dychymyg pobl yn adnoddau allweddol mewn economi sy'n cael ei yrru gan wybodaeth.
Heriau a chyfleoedd
Yn amlwg, mae nifer o gyfleoedd cadarnhaol yn dod o fenter a chreadigrwydd. Mae’r ddau yn dermau addysg yn caniatáu athrawon i fod yn fwy eang yn eu cynllunio, greu cyfleoedd o fwy o werth i’w ddisgyblion, a defnyddio gwybodaeth o’r cwricwlwm mewn profiadau a chyfleoedd creadigol. Gwelwn fod menter a chreadigrwydd yn caniatáu athrawon i helpu eraill i greu gwerth o brofiadau, trwy annog plant i ddefnyddio technegau creadigol i ddatrys problemau a chynhyrchu atebion. Mae creadigrwydd yn caniatáu pobl i allu meddwl am ddatrysiad, pan na ellir datrys trwy ddull ymarferol, i weld o gwmpas problem yn gadarnhaol a dod i ganlyniad trwy edrych o ongl arall. Yn debyg, mae menter yn eich caniatáu i adnabod, creu a gweithredu ar gyfleoedd. Esbonia Hattie(2009) rôl graidd athrawon yw hwyluso dysgu, felly mae sicrhau creadigrwydd fel athrawes yn bwysig er mwyn drosglwyddo’r creadigrwydd i’r disgyblion. Yn dweud hyn, er mwyn cyflawni addysgu creadigol heb golli'r ochr ffeithiol, mae'n bwysig cael cydbwysedd rhwng y ddwy elfen, gwelwn fod athrawon creadigol yn dda wrth gyflawni hyn. Dywed Robinson a Aronica(2015) mae’n bwysig cael rheolaeth dros y wybodaeth, cysyniadau a'r arferion o waith creadigol mewn unrhyw faes. Er enghraifft dylai unrhyw waith creadigol ac ymarferol cael eu dyfnhau trwy ddealltwriaeth o’r ffeithiau a gwybodaeth pwnc. Esbonia Bridge et al.(2003) bod menter yn ffordd o roi rheolaeth i greadigrwydd, yn sicrhau cyflawniad 
Gan fod creadigrwydd a menter yn cael eu hybu gan arbenigwyr yn gyson, weithiau anghofion ystyried y rhai sy’n dadlau yn eu erbyn. Mynegodd Ofsted(2010) eu pryderon ynglŷn ag ymagweddau creadigol at ddysgu fel paratoi ac ymarfer llwyddiannus ar gyfer asesiadau allanol. Amlyga Reynolds(2010) bod diffyg ffocws yn aml yn digwydd gyda chreadigrwydd. Digwydda hon pan fydd person creadigol yn meddwl am sawl syniad, a dechrau ceisio rhoi pob un o'r syniadau hyn at ei gilydd yn hytrach na chanolbwyntio ar un. Trwy glystyru'r syniadau creadigol gall effaith y syniad gael ei golli. Dyma ffactor gall effeithio athrawon yng nglyn a chynllunio, trwy gynnwys gormod o syniadau creadigol mewn un wers, gellid colli'r prif ffocws. Mae angen i athrawon gydbwyso eu creadigrwydd a defnyddio eu gwybodaeth i gynnwys y swm cywir er mwyn budd y plant. Dangosa Owens(2013) gall menter a chreadigrwydd cymryd fwy o amser i gynllunio a chreu syniadau gwreiddiol. Gall athrawon deimlo'n anghyfforddus yn addysgu yn yr arddull hon, gan fod fwy o arweiniad a rhyddid gan y plant, yn hytrach na gwers strwythuredig. Mae yna bryder hefyd bod elfennau allweddol o wybodaeth a'r cwricwlwm yn cael eu colli mewn dull creadigol.
Fframwaith EntreComp
Datblygwyd Fframwaith EntreComp gan Bacigalupo et al.(2016). Mae’r fframwaith yn cynnwys 3 maes cymhwysedd megis, Syniadau a chyfleoedd, Adnoddau a Gweithredu. Crëir y fframwaith o 15 cymhwysedd ar hyd model dilyniant efo wyth lefel. Yn ogystal, mae'n cynnig rhestr o ganlyniadau dysgu, sy'n cynnig ysbrydoliaeth a mewnwelediad i’r defnyddiwr. Nod y fframwaith yw i bawb gael y set o gymwyseddau allweddol ar gyfer datblygiad personol a chynhwysiant cymdeithasol. Huchelgais y fframwaith yw adeiladu perthynas rhwng y byd addysg a gwaith, a chael effaith gadarnhaol ar gyflogadwyedd a chyfranogiad dinasyddion yn y gymdeithas. Yn yr achos hwn, byddaf yn defnyddio’r tri maes y fframwaith i ffocysu ar gymwyseddau creadigrwydd, dysgu drwy brofiad a chymhelliant a dyfalbarhad mewn addysg, er mwyn werthuso fy nhueddiadau creadigol a menter o fewn fy ymarfer addysgu. Defnyddiaf y fframwaith i osod fy hun ar lefel penodol o fewn y tri chymhwysedd a dadansoddi fy arfer i weld lle allai wella fy mherfformiad er mwyn cyrraedd y lefel nesaf a pharhâi i wneud i ddangos dilyniant. Yn ogystal, defnyddiaf fodel Rae(2011) fel cefnogaeth o’r fframwaith gan eu bod yn gytûn o ran y gofynion yr EntreComp ar gyfer hybu menter a chreadigrwydd o fewn addysg (gweler atodiad 1).

Creadigrwydd
Yn gyntaf, hoffaf drafod fy sefyllfa bresennol o ran cymhwysedd Creadigol o Fframwaith EntreComp. Esbonia Franklin a Theall(2007) bod creadigrwydd fel lluniad gwybyddol, ac yn aml iawn yn cael ei gynrychioli o safbwyntiau gwahanol fel agwedd o ddeallusrwydd a datrys problemau. Yn ogystal â chysylltu â nifer o luniadau eang, megis cydweddiadau a throsiadau, ysbrydoliaeth, dychymyg, deallusrwydd a phrosesau o ganfyddiadau. Yn debyg, dyma’r elfennau mae’r Fframwaith EntreComp a model Rae(2011) yn ceisio cyflawni, trwy hybu athrawon i fod yn fwy eang yn eu syniadau a chyfleoedd, ac i ddarganfod atebion i heriau a methiannau. Mae’r gallu i gysylltu gwybodaeth ac adnoddau i gyflawni canlyniadau effeithiol, yn arwain athrawon ar y trywydd cywir i addysgu llwyddiannus, efo lles y plentyn mewn budd gorau. 
Yn ystyried yr agweddau yma, yn ogystal â dadansoddi fy mhrofiadau addysgu yn ystod fy ymarfer. Gosodaf fy hun ar lefel 6 yn ôl cymhwysedd creadigrwydd Fframwaith EntreComp. Wrth ystyried lefelau'r fframwaith, credaf fod elfennau yn fy arfer yn cyrraedd gofynion level 6, ond rhai agweddau sydd angen gwelliant er mwyn cyrraedd y lefel nesaf. Enghraifft hoffai defnyddio i gefnogi’r penderfyniad yma yw gwers a ddysgais yn y Cyfnod Sylfaen yn ystod PAP. Gwers ar yr amgylchedd ddysgais, a thasg y plant oedd creu bwystfilod allan o ddeunyddiau naturiol, ac ysgrifennu darn creadigol ar y bwystfil a’i amgylchedd byw. Roedd y wers yn llwyddiant, defnyddiodd y plant yr adnoddau mewn ffordd effeithiol, a llwyddon i greu darn creadigol diddorol. Fel dywed Robinson a Aronica(2015) trwy roi cyfleoedd i blant fod yn greadigol gallan nhw fynegi teimladau a meddyliau. Awgryma, os yw athro yn greadigol, mae'n eu helpu i gysylltu â deall eu disgyblion. Trwy’r wers hon, teimlais fy mod wedi ymgysylltu a chreadigrwydd y plant a llwyddo i’w helpu i greu gwerth trwy annog arbrofi wrth greu’r bwystfilod. Dangosais technegau creadigol i fynd i'r afael â phroblemau a wynebon wrth greu’r gwrthrych a chynhyrchu atebion i’r heriau yma. Defnyddiais fy nealltwriaeth o’r cwricwlwm a chyd-destunau gwahanol i drosglwyddo gwybodaeth, syniadau ac atebion yn ystod y wers. 
Cyfaddefaf fod yna elfennau i’r wers oedd angen gwelliant. Gwelais fod y plant wedi gweld hi’n anodd disgrifio’r amgylcheddau byw, ar adnoddau oedd ar gael yn cyfyngu’r plant i greu bwystfilod o amrywiaeth. Felly, er mwyn gwella fy nghymhwysedd creadigrwydd, credaf fod angen trawsffurfio fy syniadau er mwyn gwella gwerth y gweithgaredd, a chreu cyfleoedd gwell i’r disgyblion. Hoffai wneud hon trwy gymryd y cyfle i ddefnyddio’r amgylchedd awyr agored o fewn gwersi. Esbonia Montessori(dyfynwyd yn Pound., 2012), Beames et al.(2012) a Bilton(2010) dylai plant derbyn profiadau mewn amgylcheddau gwahanol, i ddatblygu eu sgiliau creadigrwydd a hybu eu dychymig. Yr awyr agored yw ffordd o ddod ar gwricwlwm i fyw, a helpu disgyblion i ddeall ein hamgylchedd ac yn fanteision eu hiechyd a lles. Mae plant yn teimlo'n rhydd y tu allan ac yn gallu cyflawni fwy yn rhwydd.
Trwy ddefnyddio amgylchiadau dysgu gwahanol, byddaf yn rhoi cyfleoedd i fy hun fel athrawes ar ddisgyblion i ehangu ac ymestyn ein creadigrwydd. Defnyddiaf dull SCAMPER gan Eberle(1996) fel meini prawf i gyrraedd y lefel nesaf o’r fframwaith EntreComp, i allu parhâi i gwestiynu fy nghreadigrwydd a sut i’w wella fy syniadau. Gall y dechneg hon fy helpu i gynhyrchu a datblygu syniadau newydd ac yn fy annog i feddwl am sut i wella'r rhai sy'n bodoli(gweler atodiad 2). Fel dywed Herbert(2010) er mwyn hybu creadigrwydd, dylwn ddefnyddio dulliau dychmygus er mwyn gwneud dysgu yn fwy diddorol ac effeithiol. Trwy ddefnyddio SCAMPER allai llwyddo i gyrraedd datganiad Herbert a pharhau i’w wella ar fy nghreadigrwydd trwy gydol fy ymarfer.
Dysgu drwy brofiad
Mynega Bilton(2002) bod ysgol yn ymwneud â darparu amgylchedd addysgu a dysgu. Mae’r ddamcaniaeth yn ymwneud ar ddisgyblion, ond pam nag allan ni ystyried yr un agwedd ar gyfer athrawon? Penderfynaf i ystyried fy sefyllfa bresennol o ran cymhwysedd dysgu drwy brofiad, a sut mae athrawon yn elwa o brofiad cymaint â disgyblion. Ar hyn o bryd, gosodaf fy hun ar lefel 5 o’r rhan y Fframwaith EntreComp. Y rheswm am y penderfyniad hwn yn seiliedig yn bennaf ar ddiffyg hyder, yr hyder i gymryd risg ac oes mae methiant i’w ddadansoddi, wella, a cheisio eto. Ar un llaw, yn ôl gofynion y fframwaith a model Rae(2011) gallaf fyfyrio ar gyflawniadau a methiannau i ddatblygu er mwyn gwella. Ond yr agwedd sy’n fy rhwystro i gyrraedd y lefel nesaf yw’r gallu ar hyder i oresgyn fy ngwendidau ac i ddatblygu fy nghryfderau. 
Dangosais enghraifft o hyn o fewn taflen BWA (gweler atodiad 3) o wers ar ailgylchu. Roedd y wers yn llwyddiannus, ond un broblem gwelais, nad oedd y wers yn defnyddio profiadau bywyd go iawn. Teimlaf allai wedi gwneud y wers yn fwy effeithiol trwy greu’r wers ar raddfa fwy (e.e defnyddio buarth yr ysgol) a rhoi sefyllfa gywir i’r plant o gasglu a threfnu deunyddiau ailgylchu. Fel dywed Robinson a Aronica(2015) a Kinsella a Fautley(2017) mae angen i athrawon ysbrydoli ac ennyn diddordeb a brwdfrydedd myfyrwyr trwy greu amgylchiadau lle bydd y myfyrwyr mhoen ddysgu. Dylai athrawon ddarparu amgylchedd ar gyfer ddarganfyddiadau annibynnol, i annog unigolion i fod yn ddysgwyr creadigol annibynnol.
Trwy ymestyn fy ngwers i raddfa fwy o faint, byddaf wedi myfyrio ar fy methiannau ac yna dysgu a datblygu ohonyn nhw er mwyn wella ar gyfer y tro nesaf. O ganlyniad, bydd y disgyblion a fi fy hun fel athrawes yn elwa ac yn datblygu o ddysgu trwy brofiad. Amlyga Rushidi(2013) bod creadigrwydd yn gofyn am hyblygrwydd wrth feddwl, yn ffordd o fynegi eich hun, ehangu meddyliau a syniadau a datblygu mewnwelediadau gwreiddiol. Am y rhesymau hyn, yn aml mae'n golygu goresgyn pryder ac annog hunanhyder. Gofynna cymhwysedd dysgu drwy brofiad am yr un elfennau, i ehangu meddyliau a syniadau er mwyn fod yn hyderus mewn cymryd risg wrth addysgu, a gwella o unrhyw fethiannau gall digwydd.
Oblegid hyn, credaf er mwyn gwella fy arfer o ran cymhwysedd dysgu drwy brofiad, a chyrraedd y lefel nesaf dylai sicrhau fy mod yn adlewyrchu ar fy arfer. Yn canolbwyntio ar y cryfderau a gwendidau er mwyn gwella ar gyfer profiadau’r dyfodol. Byddaf yn gwneud hon, a sicrhau dilyniant trwy ddefnyddio model adfyfyrio Gibbs(1988, a dyfynnwyd yn Finlay, 2008) sy’n ffocysu ar gynnig cwestiynau sylfaenol i helpu i fyfyrio ar arfer (gweler atodiad 4). Defnyddiaf hon fel strwythur i werthuso fy arfer, herio fy hun, a chodi hunanhyder er mwyn ddysgu o fy mhrofiadau.
Cymhelliant a dyfalbarhad
Yn olaf, dadansoddaf fy sefyllfa bresennol o ran cymhwysedd cymhelliant a dyfalbarhad o’r Fframwaith EntreComp. Esbonia Robinson a Aronica(2015) bod athrawon gwych yn cyflawni canlyniadau trwy hybu'r gorau allan o ddisgyblion, teimlaf er mwyn ysgogi disgyblion mae’n bwysig i athrawon cael cymhelliant ac angerdd yn eu hun i allu trosglwyddo i’w ddisgyblion. Ar hyn o bryd, gosodaf fy hun ar lefel 6 o ran cymhwysedd cymhelliant a dyfalbarhad yn ôl y fframwaith. Penderfynaf ar y lefel hon oherwydd credaf fy mod efo’r gallu i gynllunio gwersi sy’n ysgogi plant, ac yn awyddus i’w addysgu. Teimlaf yn awyddus i droi fy syniadau i mewn i wers, ac yn frwdfrydig bod syniadau hyn yn creu profiadau diddorol i blant. Yn cynnig cyfleoedd iddynt gynhyrchu canlyniadau cadarnhaol a theimlad o gyflawniad. 
Hoffai defnyddio gwers addysgais yn y Cyfnod Sylfaen yn ystod PAP i gefnogi fy mhenderfyniad o’r lefel. Roedd y wers yn seiliedig ar Abertawe, tasg y plant oedd creu poster ffeithiol ar Abertawe. Llwyddodd y plant i ddysgu ffeithiau amdano Abertawe, ac roedd y plant yn awyddus i rannu eu syniadau a phrofiadau o’r ardal. Yn amlwg, roedd y plant yn awyddus iawn i ddarlunio’r lluniau ar y poster yn hytrach na chanolbwyntio ar y ffeithiau, yn achosi nod y wers i gael ei golli. Fel esboniais yn gynharach mae gwaith creadigol mewn unrhyw faes yn golygu rheolaeth o'r wybodaeth, a ddylai unrhyw waith creadigol cael eu dyfnhau trwy ddeall ffeithiau a gwybodaeth y pwnc. Er mwyn gwella fy nghymhwysedd cymhelliant a dyfalbarhad roeddwn i am feddwl am strategaeth i gadw cymhelliant y dosbarth a chanolbwyntio ar greu gwerth o’i waith. Nid oeddwn i am amharu ar garedigrwydd y plant na achosi’r ffeithiau i faglu’r creadigrwydd. O ganlyniad, penderfynaf ystyried strategaethau o ddysgu cyfoedion a damcaniaeth bod cerdded yn cynhyrchu syniadau a chreadigrwydd. 
Dywed Oppezzo a Schwartz(2014) bod cerdded yn agor y llif am syniadau ac yn hybu creadigrwydd ac ysbrydoliaeth. Cytuna Nietzsche(1889) gan ychwanegu bod pob meddylfryd gwirioneddol wych yn cael ei greu trwy gerdded. Credaf Topping et al.(2017) fod rhyngweithio rhwng cyfoedion yn arwain at ddysgu i bob disgybl, a helpu plant i gefnogi a chyfarwyddo ei gilydd. Yn dilyn hyn, credaf trwy gyfuno’r ddau bydd disgyblion yn derbyn cyfleoedd i allu cynhyrchu syniadau gyda'i gilydd, ac yn fwy awyddus i wneud y gwaith ffeithiol yn ogystal ar elfen darlunio. Trwy ddefnyddio strategaethau yma gallaf hyfforddi eraill i gadw eu cymhelliant, yn eu hannog i ymrwymo'r hyn y maent am gyflawni. Creda Robinson a Aronica(2015) nid manyldeb y cwricwlwm neu gost y profion sy’n bwysig, yr allwedd i drawsnewid addysg yw’r ansawdd addysgu. Cytunaf, a chredaf trwy ddefnyddio’r strwythurau yma yn aml i werthuso fy ymarfer gallai chyrraedd y lefel nesaf o’r fframwaith ac ymateb i ofynion fodel Rae(2011). Gobeithiaf trwy arbrofi efo strategaethau gwahanol gallaf parhâi i adeiladu ar godi fy safon o ran cymhwysedd cymhelliant a dyfalbarhad.
Diweddglo
Down i’r casgliad, bod datblygu menter a chreadigrwydd yn hollol bwysig o fewn byd addysg fel rôl athrawes. Trwy weithio llaw yn llaw gyda’r Fframwaith EntreComp byddaf yn ffocysu ar weithio gydag eraill, defnyddio fy ngwybodaeth i gynhyrchu gwerth, a delio gyda heriau cymhleth. Sgiliau fel rhain yw’r canolbwynt i feddwl menter a chreadigrwydd, ac yn elfennau canolog mewn bywyd modern. Esbonia Adran Addysg a Sgiliau(2017:1) bod angen i blant fod ‘dan arweiniad athrawon talentog sy’n llawn brwdfrydedd, ac sy’n cyflyno cymwysterau sy’n eu grymuso ar gyfer heriau a chyfloedd personol, cenedlaethol a rhyngwladol.’ Mae’n bwysig ymateb a gweithredu hon, a bod athrawon fel addysgwr efo’r sgiliau yma i’w throsglwyddo yw disgyblion, i allu paratoi a chefnogi plant ar gyfer y dyfodol. Fel gosoda Donaldson(2015:1) y prif reswm rydym yn gwneud hyn fel addysgwyr yw i ‘sicrhau lles a llwyddiant pob plentyn a pherson ifanc yng Nghymru, a’r wlad gyfan, yn y dyfodol.’. 

Model Beirniadu Wedi Adfyfyrio (BWA) 
Dyddiad/Date: 07/03/17
Digwyddiad critigol (Ffocws): Dysgu am ailgylchu, ac adnabod gwahanol ddeunyddiau.
	Profiad


	Teimladau 
Beth yw eich teimladau ynghylch y profiad?

	
Teimlais aeth y wers yn weddol lwyddiannus, roedd y plant wedi deall a chyfrannu yn ystod y cyflwyniad, a wnaeth rhan fwyaf o’r disgyblion llwyddo i gyflawni’r dasg ffocws.

	Cofio a Deall

Allwch chi restru’r agweddau ar y profiad dysgu a aeth yn dda?

Pa elfennau o'r profiad dysgu oedd yn siomedig?
Beth?

	Agweddau dda / Agweddau drwg

· Plant wedi cael dealltwriaeth dda- yn ymateb yn dda a phawb yn cyfrannu yn ystod y cyflwyniad.
· Plant wedi dysgu am ailgylchu ac adnabod y gwahanol ddeunyddiau.
· Wnaeth y plant llwyddo i wneud y dasg, a rhannu’r deunyddiau yn y biniau cywir a chyfrifo’r nifer yn llwyddiannus.
· Gwers ddim yn ddigon ymarferol. Angen creu’r wers ar raddfa fwy o faint.
· Plant heb gael profiad digon realistig ac ymarferol.


	Gwerthuso a dadansoddi/
Evaluate and analyse

Beth fyddwch chi'n cadw'r un fath i sicrhau dysgu ac addysgu effeithiol yn y dyfodol?

Beth oedd achos yr elfen siomedig bwysicaf?
Pam?

	Agweddau dda/ Agweddau drwg

· Defnydd o gyd-ddarllen ar ddechrau'r wers. Roedd y plant wedi mwynhau darllen, ac yn dysgu geiriau newydd. 
· Ffeithiau yn ddiddorol ar blant yn mwynhau dysgu amdano ailgylchu.
· Angen fwy o chwarae rôl, a gwaith ymarferol i fod yn fwy effeithiol.
· Angen defnyddio amgylchedd gwahanol i’r plant cael profiadau gwahanol.

	Casgliadau a chamau gweithredu/
Conclusions and actions

Beth yw eich atebion posibl i'r materion siomedig a nodwyd?

Beth ydych yn mynd i’w wneud nesaf?
Sut?

	Datblygiad

· Mynd ar blant allan yn yr awyr agored a chael profiadau mewn amgylchedd gwahanol.
· Defnyddio chwarae rôl-  Plant yn chwarae rôl dynion a menywod ailgylchu a thacluso’r buarth ysgol a chasglu’r sbwriel .
· Chwythu’r lluniau yn fawr fel bod pawb yn y dosbarth gallu gweld, neu roi’r lluniau ar y BGRh o’r cychwyn.
· Creu diweddglo mwy creadigol. Gwelais yn ystod y diweddglo bod y plant yn ymateb yn dda, ac felly wedi deall y gweithgaredd. Ond, er mwyn denu diddordeb, hoffent greu diweddglo fwy cyffroes a falle ymarferol i gadw diddordeb y plant o ddechrau i ddiwedd y wers.
· Gofal amser y wers- Gadael digon o amser ar ddiwedd y wers i sicrhau fod digon o amser am ddiweddglo effeithiol.


	Y profiad newydd / Transformed experience

